Държавен вестник, бр. 95, 2021 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  95
вали от време обобщен отчет за финансовото 
си състояние и резултатите от дейността си.
б) Асоциацията може да публикува такива 
други доклади, каквито счита за желателни 
за изпълнението на своите цели.
в) Копия на всички доклади, финансови 
отчети и публикации, направени съгласно 
настоящия раздел, се изпращат на членовете.
Раздел 12. Разпределяне на нетните приходи
Управителният съвет определя периодич­
но разпределянето на нетните приходи на 
Асоциацията, като надлежно взема предвид 
заделянето на провизии за резерви и непред­
видени ситуации.
Член VІІ: Напускане, суспендиране на 
членство, суспендиране на дейността
Раздел 1. Напускане на членове
Всеки член може да се оттегли от член­
ството си в Асоциацията по всяко време, като 
изпрати писмено известие до Асоциацията в 
главното є управление. Напускането влиза 
в сила от датата на получаване на такова 
известие.
Раздел 2. Суспендиране на членство
а) В случай че даден член не изпълни което 
и да е от задълженията си към Асоциацията, 
Асоциацията може да суспендира членство­
то му чрез решение, взето с мнозинство от 
управителите, упражняващи мнозинство от 
общия брой гласове. Суспендираният по този 
начин член автоматично престава да бъде 
член една година след датата на суспендира­
нето му, освен ако не бъде прието решение 
със същото мнозинство за възстановяване на 
членството му.
б) Докато членството му е суспендирано, 
членът няма право да упражнява никакви 
права по настоящия договор освен правото на 
напускане, като обаче продължи да изпълнява 
всички свои задължения.
Раздел 3. Суспендиране или прекратяване 
на членството в Банката
Всеки член, членството на който в Банката 
е суспендирано или който е престанал да бъде 
страна – членка на Банката, автоматично се 
суспендира от членство в Асоциацията или 
престава да бъде член на Асоциацията според 
случая.
Раздел 4. Права и задължения на прави-
телства, чието членство е прекратено
а) Когато дадено правителство престане да 
бъде член, то няма никакви права съгласно 
настоящия договор, освен както е предвидено 
в настоящия раздел и в Член X, буква в), но 
освен ако не е предвидено друго в настоя­
щия раздел, то остава отговорно за всички 
финансови задължения, поети от него към 
Асоциацията, независимо дали като член, 
кредитополучател, гарант, или по друг начин.
б) Когато дадено правителство престане 
да бъде член, Асоциацията и правителството 
пристъпват към уреждане на сметките. Като 
част от такова уреждане на сметките Асоциа­
цията и правителството могат да постигнат 
съгласие за сумите, които трябва да бъдат 
изплатени на правителството заради неговото 
записване и за времето и валутите на плащане. 
Терминът „записване“, когато се използва във 
връзка с което и да е правителство-член, за 
целите на настоящия член, се счита, че включ­
ва както първоначалното записване, така и 
всяко допълнително записване от страна на 
такова правителство-член.
в) Ако такова споразумение не бъде постиг­
нато в рамките на шест месеца от датата, на 
която правителството е престанало да бъде 
член, или друг такъв период, който може да 
бъде договорен от Асоциацията и правител­
ството, се прилагат следните разпоредби:
(i) Правителството се освобождава от 
всякаква по-нататъшна отговорност към 
Асоциацията по отношение на своето 
записване, с изключение на това, че 
правителството изплаща незабавно на 
Асоциацията дължимите и неплатени 
суми към датата, когато правителството 
е престанало да бъде член, и които по 
мнението на Асоциацията са необходими 
за нея, за да изпълни ангажиментите 
си към тази дата в рамките на своите 
операции по финансиране.
(ii) Асоциацията връща на правител­
ството средства, внесени от правител­
ството за сметка на направеното от 
него записване или получени като по­
гашения на главница във връзка с него 
и държани от Асоциацията към датата, 
когато правителството е престанало 
да бъде член, освен в такава степен, 
в каквато по мнение на Асоциацията 
такива средства ще са є необходими, за 
да изпълни ангажиментите си към тази 
дата в рамките на своите операции по 
финансиране.
(iii) Асоциацията изплаща на правител­
ството пропорционален дял от всички 
погашения на главница, получени от 
Асоциацията след датата, на която 
правителството е престанало да бъде 
член, по заеми, договорени преди това, 
с изключение на тези, направени от 
допълнителни ресурси, предоставени на 
Асоциацията по споразумения, опреде­
лящи специални права на ликвидация. 
Такъв дял е такава пропорция от общата 
сума на главницата по такива заеми, 
каквато е общата изплатена сума от 
правителството, за сметка на напра­
веното от него записване, което не му 
е върнато съгласно клауза ii) по-горе,